Asetus hovioikeuksista annetun asetuksen 1 §:n muuttamisesta 1980
Suomen asetuskokoelma 717/1980.

A s e t u s

hovioikeuksista annetun asetuksen 1 §:n muuttamisesta.

Annettu Helsingissä 31 päivänä lokakuuta 1980.



   Oikeusministerin esittelystä muutetaan hovioikeuksista 17 päivänä heinäkuuta 1952 annetun asetuksen 1 §:n 1 momentti, sellaisena kuin se on 17 päivänä marraskuuta 1978 annetussa asetuksessa (859/78), näin kuuluvaksi:

1 §.

Maa jakautuu Turun, Vaasan, Itä-Suomen, Helsingin, Kouvolan ja Rovaniemen hovioikeuspiireihin. Kuhunkin hovioikeuspiiriin kuuluvat ne alueet, jotka muodostavat seuraavat tuomiokunnat ja kaupungit:

Turun hovioikeuspiiriin Ahvenanmaan, Euran, Halikon, Ikaalisten, Kokemäen, Loimaan, Paraisten, Piikkiön, Pirkkalan, Ruoveden, Tammelan, Toijalan, Tyrvään, Ulvilan ja Vehmaan tuomiokunnat sekä Maarianhaminan, Naantalin, Porin, Rauman, Tampereen, Turun ja Uudenkaupungin kaupungit;

Vaasan hovioikeuspiiriin Alavuden, Haapajärven, Ilmajoen, Jyväskylän, Jämsän, Kauhajoen, Kauhavan, Korsholman, Kyrön, Lapuan, Lohtajan, Närpiön, Pietarsaaren, Saarijärven, Viitasaaren ja Ylivieskan tuomiokunnat sekä Jyväskylän, Kaskisten, Kokkolan, Kristiinankaupungin, Pietarsaaren, Raahen, Uudenkaarlepyyn ja Vaasan kaupungit;

Itä-Suomen hovioikeuspiiriin Iisalmen, Ilomantsin, Juvan, Kajaanin, Kiteen, Kuopion, Liperin, Mikkelin, Nilsiän, Pieksämäen, Pielaveden, Pielisjärven, Rantasalmen, Suonenjoen ja Varkauden tuomiokunnat sekä Iisalmen, Joensuun, Kajaanin, Kuopion, Mikkelin ja Savonlinnan kaupungit;

Helsingin hovioikeuspiiriin Espoon, Hyvinkään, Lohjan, Porvoon, Raaseporin, Tuusulan ja Vantaan tuomiokunnat sekä Hangon, Helsingin, Loviisan ja Porvoon kaupungit;

Kouvolan hovioikeuspiiriin Hauhon, Heinolan, Hollolan, Iitin, Imatran, Janakkalan, Kymin, Lappeen, Orimattilan ja Valkealan tuomiokunnat sekä Haminan, Heinolan, Hämeenlinnan, Kotkan, Lahden ja Lappeenrannan kaupungit; sekä

Rovaniemen hovioikeuspiiriin Iin, Kemijärven, Kuusamon, Lapin, Muhoksen, Oulun, Rovaniemen ja Tornion tuomiokunnat sekä Kemin, Oulun ja Tornion kaupungit.

- - - - - - - - - - - - - - - - - - - -



   Tämä asetus tulee voimaan 1 päivänä tammikuuta 1981.

Helsingissä 31 päivänä lokakuuta 1980.

Tasavallan Presidentti

URHO KEKKONEN

Oikeusministeri Christoffer Taxell

</div>

Säädökset 1980
Hovioikeudet